ส่วนที่ 1

ข้อมูลสรุป (Executive Summary)

สรุปภาพรวมของบริษัท

บริษัท ถิรไทย จำกัด (มหาชน) จำกัด ก่อตั้งเมื่อวันที่ 20 สิงหาคม 2530
ด้วยทุนจดทะเบียนและเรียกชำระแล้ว 4.2 ล้านบาท บริษัทฯได้เข้าจดทะเบียนในตลาดหลักทรัพย์
เอ็ม.เอ.ไอ เมื่อวันที่ 10 พฤษภาคม 2549 ปัจจุบันบริษัทฯมีทุนจดทะเบียนและเรียกชำระทั้งสิ้น
202,642,500 บาท โดยเป็นหุ้นสามัญจำนวน 101,321,250 หุ้น มูลค่าที่ตราไว้หุ้นละ 2 บาท

บริษัทฯประกอบธุรกิจผลิตและจำหน่ายหม้อแปลงไฟฟ้า ตามคำสั่งซื้อของลูกค้า (Made to Order)
เพื่อจำหน่ายทั้งในประเทศและต่างประเทศ ภายใต้เครื่องหมายการค้า “ถิรไทย”
รวมทั้งให้บริการติดตั้งและทดสอบหม้อแปลงไฟฟ้า
ปัจจุบันถือได้ว่าบริษัทฯเป็นผู้ผลิตหม้อแปลงไฟฟ้าในประเทศรายเดียวที่ผลิตได้ทั้งหม้อแปลงไฟฟ้ากำลังและหม้อแปลงระบบจำหน่าย

บริษัทฯ ผลิตและจำหน่ายหม้อแปลงไฟฟ้า ตามคำสั่งซื้อของลูกค้า (Made to Order)
เพื่อจำหน่ายทั้งในประเทศ และต่างประเทศ โดยมีสัดส่วนการจำหน่ายในประเทศร้อยละ 60-65
ซึ่งแบ่งเป็นภาคราชการ และ รัฐวิสาหกิจ ร้อยละ 30-35 โดยมีรายได้รวมในปี 2550 และ 2551
เป็นเงิน 1,430.17 และ 2,138.46 ล้านบาท ตามลำดับ

เป้าหมายในการประกอบธุรกิจ

วิสัยทัศน์

-   เป็นผู้นำในการผลิตหม้อแปลงไฟฟ้า แห่งภูมิภาคเอเชียอาคเนย์
    สามารถตอบสนองความต้องการของลูกค้า และยึ่ดมั่นในภาพลักษณ์ทีดีขององค์กร

พันธกิจ

-   มุ่งมั่นในการพัฒนาเทคโนโลยี และการผลิตอย่างมีประสิทธิภาพ
    เพื่อความเป็นหนึ่งในผู้ผลิตหม้อแปลงไฟฟ้า

-   พัฒนาบุคลกรทุกระดับ ให้มีความรู้ความสามารถ ด้วยการทำงานเป็นทีม เปี่ยมด้วยคุณภาพ
    รักษาคุณธรรม และการคำนึงถึงลูกค้า

-   สร้างมูลค่าเพิ่มแก่ผู้ถือหุ้น และรับผิดชอบต่อสังคม
    ตลอดจนปฏิบัติต่อผู้มีส่วนได้เสียทั้งหมดอย่างเป็นธรรม

การตลาด ภาวะอุตสาหกรรมและการแข่งขัน

ในปี 2551 ที่ผ่านมา ตลาด ภาวะอุตสาหกรรม และการแข่งขันของอุตสาหกรรมหม้อแปลงไฟฟ้า
โดยรวมยังคงมีการเติบโต ทั้งในประเทศและต่างประเทศ
ถึงแม้ว่าทั่วโลกกำลังประสบปัญหากับวิกฤต Subprime ซึ่งส่งผลกระทบต่อเศรษฐกิจโลก
ในช่วงครึ่งปีหลัง แต่เนื่องจากธุรกิจพลังงาน และไฟฟ้า
เป็นธุรกิจที่ต้องมีการวางแผนระยะยาวและต่อเนื่อง ตามแผนความต้องการพลังงานไฟฟ้า (PDP)
ซึ่งยังไม่มีผลกระทบมากนักกับบริษัทฯ เนื่องจาก คำสั่งซื้อส่วนใหญ่เป็นคำสั่งล่วงหน้า 2-10
เดือนขึ้นอยู่กับขนาดของหม้อแปลงไฟฟ้า และ ณ.สิ้น ธันวาคม 2551 บริษัทฯมีมูลค่างานคงเหลือ
เท่ากับ 1.8 พันล้านบาท สำหรับปี 2552 เนื่องจาก รัฐบาลปัจจุบัน
ยังคงสนับสนุนปัจจัยต่างๆเพื่อที่จะกระตุ้นเศรษฐกิจเป็นระยะๆ ภายในปี 2552 และปี 2553
รวมถึงการเร่งดำเนินโครงการลงทุนสำคัญของภาครัฐภายใต้แผนการลงทุนระยะปานกลางและระยะยาวให้สามารถเริ่มดำเนินการได้ภายในปีปลายปี
2552 ซึ่งคาดว่าจะทำให้เศรษฐกิจโดยรวมของประเทศดีขึ้น
บริษัทคาดการว่ายังคงรักษาอัตราเติบโตอยู่ในระดับ ร้อยละ 10-15

สรุปฐานะการเงินและผลดำเนินงาน

[]

ในปี 2550 และ 2551 บริษัทฯและบริษัทย่อย มีรายได้จากการขาย จำนวน 1,430.17 ล้านบาท
และ 2,138.46 ล้านบาท โดยมีกำไรขั้นต้น อยู่ที่รัอยละ 28.68 และ 27.50 ตามลำดับ
การที่กำไรขั้นต้นปรับลดตัวลงเนื่องจาก
ต้นทุนขายและบริการที่เพิ่มขึ้นจากเติบโตตามสัดส่วนของยอดขายซึ่งเป็นไปตามประมาณ
รวมถึงราคาน้ำมันที่สูงขึ้นในช่วง 3 ไตรมาสแรกของปี 2551
ซึ่งทำให้ตุ้นทุนอื่นๆที่เกี่ยวข้องสูงขึ้นเช่นกัน แต่อย่างไรก็ตาม บริษัทฯได้ดำเนินมาตรการ
ในการปรับกลยุทธการเสนอราคา
และการควบคุมค่าใช้จ่ายในการขายและบริหารอย่างมีประสิทธิภาพ ทำให้ บริษัทฯแลบริษัทย่อย
มีกำไรสุทธิ ปรับตัวดีขึ้น ในปี 2551 อยู่ที่ร้อยละ 9.54 เปรียบเทียบกับกับปี 2550 อยู่ที่ร้อยละ
8.48%

ความเหมาะสมของโครงสร้างทุน ณ สิ้นปี 2550 และ 2551
บริษัทฯและบริษัทย่อยมีอัตราส่วนหนี้สินต่อส่วนของผู้ถือหุ้นเท่ากับ 1.63 และ 1.91 เท่า
ซึ่งบริษัทฯจะยังคงนโยบายในการรักษาสัดส่วนหนี้สินต่อส่วนของผู้ถือหุ้น ในระดับไม่ 2.0 เท่า
เพื่อความมั่นคงในการดำเนินงาน และมีผลตอบแทนต่อผุ้ถือหุ้นอย่างเหมาะสม

(ผู้ลงทุนควรอ่านรายละเอียดในส่วนที่ 2 ก่อนตัดสินใจซื้อหลักทรัพย์)